lflage/wiki-talks huggingface dataset:
Sablonvita:Halálozások évek szerint (20. század)

message: Kezd túl nagyra nőni ez a sablon, legalább is a cikkekben mostanra elég ortopédül mutat. Mivel a jövőben amúgy is évről évre egyre nagyobb lesz, javaslom elkezdeni szétbontani több részre. Lehetséges megoldásnak tűnik az évszázadonkénti bontás (20. század, 21. század, ...), azaz a jelen állapotban 1901–2000 közt egy külön sablonba szedni az éveket, 2001-től pedig egy másikba, a felső sarokban pedig a hasonló sablonokhoz igazodva, kis nyíllal lehetne navigálni a régebbiről az újabb, az újabbról a régebbi sablonra. Vélemények? – XXLVenom999 vita 2023. december 14., 15:05 (CET)
Szerintem is ketté kellene bontani 20. és 21. századra. Csináltam egy variációt a 21. századra: . Az előző és a következő évszázadból egy-egy évtized szerepelne benne. Ez alapján el lehet képzelni milyen lenne a 20. század sablonja (arra a jelenlegit javaslom átnevezni és átalakítani). Kíváncsian várom mások ötletét a szétbontásra. Csurla vita 2023. december 14., 16:15 (CET)
replies: text: Csináltam egy próbát a nyilas változattal, nézd meg kérlek hogy ez esetleg járható út-e, addig mást nem csinálok vele. XXLVenom999 vita 2023. december 16., 16:33 (CET)
replies: text: : Szerintem jó lesz ez a verzió, mert a  20. században így is tíz sor lesz. Várjunk pár napot és ha addig nem lesz más hozzászólás, akkor mehet a szétválasztás. Csurla vita 2023. december 16., 16:50 (CET)
replies: text: ::Rendben, köszönöm a visszajelzést, akkor várjunk pár napot. XXLVenom999 vita 2023. december 16., 16:54 (CET)
 Ez is egy jó megoldás. Vagy a felső sarokban elhelyezett "nyíl-link" is járható út (Sablon:A XX. században elhunyt személyek, Sablon:A XXI. században elhunyt személyek mintájára), kérdés ezt itt meg lehet-e valósítani. – XXLVenom999 vita 2023. december 14., 16:28 (CET)

text: A régi századok sablonjait viszont módosítani kell. Pl. Sablon:Halálozások a 11. században nem listákat tartalmaz, hanem kategóriákat, tehát a szöveget {A 11. században elhunyt személyek} -re javítani, és az 'Idővonalsablonok' kategóriából áttenni a..... máshova.– Holdkóros vita 2023. december 29., 04:33 (CET)
replies: text: :Ennek semmi köze ehhez. Az egy kategória sablon és az is marad. Úgy van jól, ahogy van. Valamit benéztél. Csurla vita 2023. december 29., 09:04 (CET)
replies: text: ::Nem 'néztem be' semmit. Akkor miért nem ugyanabban a kategóriában van, mint a 20. és a 21. századi halottak kategóriái?– Holdkóros vita 2023. december 30., 03:44 (CET)
replies: text: ::::Kategória:Idővonalsablonok – mindegyik ebben van. Csurla vita 2024. január 10., 16:00 (CET)
A megbeszélt módosításokat elvégeztem. Csurla vita 2024. január 10., 16:27 (CET)

text: Köszönet a munkádért! XXLVenom999 vita 2024. január 10., 16:39 (CET)
thread_title:  Bontani kellene
Sablonvita:Szülhal

message: Több esetben módosították olyan szerkesztésemet, amelyben a bevezető hagyományos születési/halálozási dátumát erre a sablonra írtam át. Ha problémás a sablon, akkor szerintem ne használjuk/töröljük, de legyen róla valami közösségi konszenzus, hogy ne csak "kampányszerűen" legyen használva/visszavonva. HG vita 2023. december 15., 15:57 (CET)
thread_title:  Használjuk vagy nem?
Vita:Sky News

message: Kedves látogatónk, üdvözlünk a Wikipédiában! If your Hungarian is poor, please click here. 
Ahhoz nem kell bejelentkezned, hogy olvasd és szerkeszd a Wikipédia lapjait, de a belépés gyors, fájdalommentes, nem kell megadnod személyes információkat a regisztrációnál, és számos előnnyel jár:
# saját felhasználóneved lesz (egy általad választott „művésznév”), és a szerkesztéseid mellett ez jelenik meg, nem pedig a számítógépedet azonosító IP-cím;
# a munkád eredménye nem marad a különböző IP-k alatt szétszóródva névtelenül;
# nem fognak összekeverni másokkal, akik ugyanazt a gépet vagy intézményi hálózatot használták;
# személyes segítőt, mentort is kaphatsz magad mellé, vele megtárgyalhatod a szerkesztéssel kapcsolatos problémáidat;
# biztosan mindig a lapok legfrissebb változatát látod (a be nem jelentkezett olvasóknál ez nincs mindig így);
# ha egy ideje már megbízhatóan szerkesztesz, saját változtatásaid is azonnal láthatóvá válnak az olvasóknak, nem kell arra várnod, hogy valaki ellenőrizze őket, és szerkesztőtársaidat is megkíméled az ellenőrzés feladatától;
# saját szerkesztői lapot hozhatsz létre, amin bemutatkozhatsz a többi szerkesztőnek és ahol csokorba gyűjtheted a munkádat;
# saját úgynevezett vitalapod lesz, amin a többi szerkesztő üzenetet tud hagyni neked;
# a szerkesztői vagy vitalapod alatt akár több munkalapot is létrehozhatsz, melyeken zavartalanul dolgozhatsz;
# a beállításaim menüpontban testre szabhatod a Wikipédia felületét, aláírásodat, és még több más beállítást is megváltoztathatsz, valamint egy sor hasznos segédeszközt is igénybe vehetsz a szerkesztéshez;
# saját figyelőlistád lehet, mellyel megjelölheted a számodra fontosabb lapokat, és könnyen nyomon követheted a változásaikat;
# ha már pár napja regisztráltál, akkor feltölthetsz képeket (persze akkor is csak a szerzői jogvédelemmel összhangban), vagy átnevezhetsz lapokat, létrehozhatsz átirányításokat; 
# egy idő után részt vehetsz a szavazásokban is.
Ha úgy döntesz, saját nevet akarsz, kattints ide, hogy regisztrálhass!
Üdv! OsvátA vita 2023. december 16., 14:47 (CET)

message: Szia! Érdemes egy fél napot rászánni arra, hogy elsajátítsa az ember a wikiminimumot. Nem ördöngősség. Szíves figyelmedbe: Wikipédia:Az első lépések.  Üdv: OsvátA vita 2023. december 16., 14:48 (CET)
thread_title:  Wikiminimum
Vita:Halichoeres bivittatus

message: A cikk angolból, szoftveres fordítással született. Amit tudtam, javítottam, de sajnos a biológiai részéhez, a szakkifejezésekhez nem értek, ezeket ellenőrizni kell. – Crimeavita 2023. december 16., 15:32 (CET)
thread_title:  Lektor sablon indoklása
Vita:Zeta¹ Scorpii

message: A görög betűvel kezdődő csillagneveknél a Wikipédián a görög betű magyaros írása van alkalmazva. Ezért szerintem Dzéta lenne itt a megfelelő név. 2A02:AB88:2B83:C000:D9C9:545:89E6:B9AA (vita) 2023. december 16., 17:22 (CET)
thread_title:  Elnevezés
Cikkjelöltvita:Louis Martin és Marie-Azélie Guérin

message: A lap félkész fordításnak: a mondatok egy részének nincs értelme, sőt van teljesen angol nyelvű szöveg is. Amíg ez a helyzet, nem kerülhet vissza a cikkek közé. Egyébként fontos lenne a fordítás alapjául szolgáló cikk forrásait is áthozni, mert a mostani formában az állítások szinte teljesen ellenőrizhetetlenek. – FoBe üzenet 2023. december 17., 14:24 (CET)
thread_title:  Cikkjelölt
Cikkjelöltvita:Szent Clelia Barbieri

message: A cikk félkész fordításnak tűnik: az például valószínűtlen, hogy Clelia Barbieri annak ellenére alapított egy katolikus gyülekezetet, hogy három évesen meghalt, illetve az is meglepő, hogy 1855-ben egy édességtemplomba költözött. A fordítási problémák megoldásán túl fontos lenne a cikket formázni is. – FoBe üzenet 2023. december 17., 14:31 (CET)
 Bináris ide Kelt: Wikipédia,  2023. december 17., 14:45 (CET)
thread_title:  Cikkjelölt
Vita:Cshomszongde

message: Bocs, de ez honnan jön, és mit jelent? Bináris ide Kelt: Wikipédia,  2023. december 17., 19:31 (CET)
replies: text: Köszǃ Dudva  posta 2023. december 17., 20:44 (CET)
thread_title:  Kelet-Ázsia csillagképei
Vita:Lévai Őrálló

message: A Schulcz Ignác nevén elhelyezett link Schulz Ignác oldalára mutat. Ez tévedés, az egy másik ember, egy betű különbség van a nevek között. Az előbbi Léván volt nyomdász, nem élt Budapesten, és nem lett politikus.  Kobart vita 2023. december 17., 21:17 (CET)
thread_title:  Schulcz Ignác / Schulz Ignác
Vita:Dermaterápia

message: Rákerestem a fogalomra, de a ddg nem ad találatot rá. Szóval én erősen kétlem, hogy ilyen tevékenység, eljárás vagy gyógymód létezik, ehhez hozzájön a természetgyógyászati stílusú, reklámszerű megfogalmazás és a források teljes hiánya. VitaSzerkesztő:Tombenko 2023. december 18., 19:29 (CET)
replies: text: Ezen a linken találhatod a Németországi képzés linkjét. Egyszerű google fordítóval el lehet olvasni. Mint említettem Magyarországon még ilyen képzés nem található. Igazad van a reklámszerű megfogalmazással kapcsolatban de hogyan mi módon lehetne másképp ezt a módszert és a fogalmat meghonosítani? Weiterbildung zur Heilpraktikerin: Die Lizenz zum Heilen: BEAUTY FORUM Germany (beauty-forum.com) Kosoray vita 2023. december 18., 19:33 (CET)
replies: text: : Az biztos, hogy nem a Wikipédia a módszer reklámozásának terepe. Írd le, mit takar, szépen, szakaszolva, adj hozzá forrásokat, mutasd be pro és kontra, és tartózkodj a túlságos lelkendezéstől meg szuperlatívuszoktól. VitaSzerkesztő:Tombenko 2023. december 18., 19:35 (CET)

text: rendben van, átdolgozom a témát. ezen a linken is volt képzés egy másik iskolában csak levették, biztos nem jött össze a megfelelő számú jelentkező. schoenerschulen.de de a Bing még mindíg kidobja a keresésre "Dermatherapeut Ausbildung" Kosoray vita 2023. december 18., 19:39 (CET)
replies: text: :nos megint felkerült ide a "Nevezetesség" megkérdőjelezése. Az eljárás illetve gyógymód létezésének megkérdőjelezése számomra értelmezhetetlen hiszen a források meg lettek adva és bizonyítottan mindenki számára elérhető. A humán nyugati orvoslás is fel van osztva a szakokra. Ott is van külön bőrgyógyász akit dermatológusnak hívnak. A dermaterápia az pedig a természetgyógyászat, bőrbetegségekre specializálódott szakága. Attól, hogy valamiről nincs tudomásunk az attól még létezhet. A világ sokkal nagyobb mint gondolnánk. A reklámszerű megfogalmazások a természetgyógyászat irányába? Hát ha egyszer ez oda tartozik akkor mi ezzel a probléma?. Szóval egy elektromérnök ismeri az elektronikát és abban a témakörben tud cikkezni. Én ismerem a természetgyógyászatot és abban a témakörben tudok cikkezni. Írhatok 20 oldalt az emberi test bioelektromosságáról is és a betegségek ezen aspektusáról is de mi értelme lenne ha már egy ilyen kis témában is mindenki emelgeti a kezét, hogy ez nem így van. Több energiát fektettem én bele mint azok akik megkérdőjelezik. De nem érdekel ez van töröljétek ha akarjátok. Elmentem a cikket aztán felteszem 3 év múlva. Minden jót mindenkinek. Kosoray vita 2024. január 21., 11:20 (CET)
replies: text: ::Érdemes ilyenkor a sablont kitevő szerkesztőt is megpingelni, hogy tudjon az ellenvetésedről, így: , ennek eredménye lesz: .

text: ::VitaSzerkesztő:Tombenko 2024. január 21., 23:45 (CET)
replies: text: :::köszi az útmutatást. Megírtam a végleges változatot aztán más témába vetem magam. Kosoray vita 2024. január 23., 21:09 (CET)
replies: text: :::: változtattama szövegen, és hozzáfűztem a mondanivalómat.Kérlek töröld az ellenvetésed. Nézd át mégegyszer a forrásokat.  Kosoray vita 2024. január 24., 10:18 (CET)
thread_title:  Nevezetes?
Vita:Proštinai lázadás

message: "A tőkéscsoportok felismerték mindennek jelentőségét, és azonnal a Popolo d'Italia mögé álltak." Nem tudok rájönni mit jelenthet ez, de ha így hagyom annyi értelme sem lesz. Úgy gondolom az álnok tőkéscsoportok megijedtek a kommunistának, szocialistának vélt lázadóktól és a az általuk az olasz néppel azonosított fasiszták oldalkára álltak. 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2023. december 18., 20:42 (CET)
thread_title:  Popolo d'Italia
Vita:Hajós Márta

message: ...mert a Wikidatában hiányos adatok voltak. A Növénynevek Nemzetközi Katalógusa { International Plant Names Index – IPNI } ugyanis csak a születési–halálozási évszámokat közli, a hónapot és napot nem.. Szerettem volna javítani (illetve kiegészíteni) a Petőfi Irodalmi Múzeum adatai alapján – de nem engedte. Néha a WD hozzájárul, hogy forrással ellátott információt tegyek bele – néha nem. Nem tudom, ez mitől függ. Holdkóros vita 2023. december 19., 03:00 (CET)
thread_title:  Miért? Azért...
Vita:Tóth Gergely (Író)

message: A könyv címe:Magyarázatok, ISBN kódjai 978-615-01-9681-7, és 978-615-01-9682-4. Az ISBN kódok csak 20.-a után válnak aktívvá.  2001:4C4E:210A:A100:2DA0:FB4:DDA0:DC13 (vita) 2023. december 19., 11:08 (CET)
replies: text: Miért van két ISBN-száma? Melyik kiadónál jelent meg? Mi az, hogy oktatási célból? Mi a helyzet azzal a sorozattal? Milyen forrásai vannak/lesznek a cikknek? Azt mondom, ne erőltessük ezt a cikket, máris mehetne a kukába. Önjelölt író öncikke, aki még a júniust is Júniusnak írja. Vépi vita 2023. december 23., 16:21 (CET)
thread_title:  Elkészítés
Vita:Szentgyörgyváry Péter

message: * Nincsen infobox, helyette van fölösleges szakaszolás
* Nincsenek források (a YT videók NEM azok)
* Én még a nevezetességét is kissé kétlem.
* Nem jól van szakaszolva.
VitaSzerkesztő:Tombenko 2023. december 19., 20:16 (CET)
replies: text: Javítottam a cikket.

text: Mi szükséges még ahhoz, hogy cikkjelölt státuszból kikerüljünk?  Pécsivagyok vita 2024. január 4., 15:08 (CET)
replies: text: :Források feltétlenül. Különösen, hogy az illető nevezetességét támasszák alá. A bevezetőben hosszabban írjál róla, hogy nagyjából kiderüljön, ki ő és miért van itt, utána az életrajza nem túl bő lére eresztve jöhet. Nézd át a tájékoztató anyagot, valamint pár életrajzot, hogyan kellene kinéznie. VitaSzerkesztő:Tombenko 2024. január 4., 15:44 (CET)
replies: text: ::A szöveget maga Szentgyörgyváry Péter írta, a díjait, meg a róla szóló cikkeket tudom betenni, amik vannak az interneten, de ezekből nem idéztünk.

text: ::Az illető "nevezetességét" a szöveg maga alátámasztja, de igyekszem ezt még jobban kifejteni meg linkekkel kiegészíteni. Pécsivagyok vita 2024. január 4., 20:23 (CET)
replies: text: ::: Az első esetre a önéletrajzi irányelv vonatkozik. A cikkeket hivatkozni kell, mondjuk  formában. Az alátámasztás és linkelés kiváló ötlet. A forrásaidat feltétlenül egy Források főszakasz alatt sorold is fel, azok nagyon fontosak. Főleg élő személyek esetén. VitaSzerkesztő:Tombenko 2024. január 4., 21:09 (CET)
replies: text: ::::Beillesztettem a szövegbe is forrásokat, valamint a végén a linkeket felsoroltam. Így megfelel? Így gondoltad a végén a forrásokat?  Pécsivagyok vita 2024. január 16., 10:06 (CET)
replies: text: :::::Nagyjából jó. A forrásokat még jó lenne  sablonba burkolni (leírás itt), de ezt már meg lehet tenni élesítés után is. VitaSzerkesztő:Tombenko 2024. január 16., 13:08 (CET)
replies: text: ::::::Nagyon örülök! Segítenél kérlek az élesítésben? Nekem szükséges állítani valamit, vagy ezzel ti foglalkoztok?

text: ::::::köszönöm a segítséget. Pécsivagyok vita 2024. január 16., 13:18 (CET)
replies: text: :::::::Még a szövegközi linkeket kell helyretenned, valamint a forrásokat. Előbbire egyet példának megcsináltam, utóbbira adtam segítő linket. Ha ezek megvannak, élesítem a cikket, és segítek kitölteni a wikidatát. VitaSzerkesztő:Tombenko 2024. január 16., 22:12 (CET)
replies: text: ::::::::A példád alapján megcsináltam a linkeket, megfelel így? Közzétehető így a cikk?  Pécsivagyok vita 2024. január 24., 14:14 (CET)
replies: text: ::::::::: A forrásokat még szintén jó lenne hasonlóan megcsinálni, hogy egységes legyen a kinézet, de egyébként nekem tetszik. Kitettem, bár még lesz vele munka.

text: :::::::::VitaSzerkesztő:Tombenko 2024. január 24., 20:50 (CET)
replies: text: ::::::::::Köszönöm szépen! Dolgozom rajta! Pécsivagyok vita 2024. január 26., 15:44 (CET)
thread_title:  Gondok
Vita:2023-as prágai lövöldözés

message: Szerintem nem maradandó és nem lényeges információ, hogy a rendőrség lezárta a területet. Persze, hogy lezárták, mindig lezárják bűncselekményeknél. Ezért nem támogatom a túl gyors cikkírást a pár órája történt eseményekről, mert csak ilyeneket lehet írni bele, és nem tudni, mi a maradandó információ. Ez biztos nem az. Bináris ide Kelt: Wikipédia,  2023. december 21., 17:12 (CET)
thread_title:  Enciklopédikus tartalom
Vita:Rajna–Rhône-csatorna

message: Úgy látszik a pallaszos idők óta megépült az Nagy Elzászi-csatorna (Grand canal d'Alsace), amely a Rajnával párhuzamos. Ebbe kiépült egy leágazás Niffernél, tehát amint a térkép mutatja a csatorna ott kezdődik. A "csatornázott Ill" az továbbra is Ill. 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2023. december 21., 21:12 (CET)
thread_title:  Nem annyira egyszerű
Vita:Jasenovaci koncentrációs tábor

message: A neves foglyok szakaszában (a harmadik oszlopban) több olyan ember van, akinek a saját cikkében nyoma sincs a lágernek, és nincs megadva forrás sem. Bináris ide Kelt: Wikipédia,  2023. december 22., 08:38 (CET)
thread_title:  Foglyok
Wikipédia-vita:Törlésre javasolt lapok/Bokor Balázs

message: Erről a cikkről 2023 decemberében törlési megbeszélés folyt, amelynek eredményeképpen a cikk megmaradt.– Szilas vita 2023. december 22., 10:05 (CET)
thread_title:  Törlési megbeszélés lezárása
Wikipédia-vita:PetScan

message: Nincs ennek valami működőképes alternatívája? Mert "hangulatfüggő", hogy mikor hajlandó éppen működni és többször rossz, mint jó. HG vita 2023. december 22., 15:53 (CET)
replies: text: Botozás vagy adatbázis-lekérdezés... Szerintem mind a kettő bonyolultabb, de működik. Bináris ide Kelt: Wikipédia,  2023. december 22., 16:03 (CET)
thread_title:  Kérdés
Vita:SZMERS

message: Oroszul nem Специальные Методы Разоблaчения Шпионов mivel annak fordítása Különleges Módszerek a Kémek Felderítésére. Ilyenből nem lesz szervezetnév és forrás sincs rá. Amit lehetségesnek tartanak néha az a Советский метод разоблачения шпионов A Kémek Felderítésének Szovjet Módszere amit valószínűtlennek tartanak. Az elterjedt a «Смерть шпионам!» Halál a kémekre! Igaz ez is valószínűtlennek tűnik, de mivel Sztálinra fogják, ez a vélekedés terjedt el: https://sovdep.academic.ru/3492/СМЕРШ Mindez a név szempontjából érdekes. Mivel át van írva magyarra, a szóösszevonásoknál a szabály az, hogy 286. a) "A tulajdonnévi (főként többelemű intézményneveket helyettesítő) magyar és idegen szóösszevonásoknak az első betűjét nagy-, a többi betűjét kisbetűvel írjuk, tehát úgy, ahogyan a tulajdonneveket általában." Ezért a SZMERS helyesen Szmers. 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2023. december 22., 20:43 (CET)
thread_title:  Különleges Módszerű Kémelhárítás
Vita:Helyes Zsuzsanna

message: A foglalkozása NEM gyógyszerész. Nem gyógyszerészként végzett, hanem orvosként.
A foglalkozása lehet orvos, vagy egyetemi tanár. 178.48.171.96 (vita) 2023. december 22., 22:03 (CET)
thread_title:  Foglalkozás
Vita:A Charly – Majom a családban epizódjainak listája

message: S05 Ep 01 hiányzik (S5.E1 ∙ Silvester 1999 - Reine Nervensache), 1999. dec. 31. Listát át kell számozni, össz-epizódszám 221. Akela vita 2023. december 23., 01:39 (CET)
thread_title:  Egy epizód hiányzik
Vita:Álgyay Tamás

message: {{segély}}
Kardetter Tamás néven született 1762-ben, és építészi munkái során is ezen a néven vált ismerté. 1831-ben viszont (3 évvel a halála előtt) nemességet kapott és magyarosította a nevét Álgyay-ra "algyesti" előnévvel. Ezután már jelentős munkája nem volt, kevés bejegyzés van róla "Álgyay Tamás"-ként. Mit tanácsoltok, melyik változat legyen? Szerkesztő.2244 vita 2023. december 23., 21:37 (CET)
thread_title:  Kardetter vagy Álgyay néven szerepeljen a lapcímen?
Vita:2024-es magyarországi önkormányzati választás

message: Üdvözlet! Láttam hogy Ksanyi eltávolította a "Nem ide tartozó tartalmat", amit én írtam neki a listás szavazásról. Kedves Ksanyi, ez nem Spam volt, amit írtam neked, úgy hogy most ide írom, hátha te is ide fogsz írni. A Fidesz, a KDNP és a Mi Hazánk politikusai megszavazták a Listás szavazást a 2024-es Önkormányzati választásra. Ezt olvastam az Indexen és a Telexen. Ennyit szerettem volna mondani. – KovZXad1970 vita 2023. december 24., 22:20 (CET)
thread_title:  Listás szavazás a 2024-es Önkormányzati választáson 

message: Jelenleg a budapesti főpolgármesterjelölteknél szerepel Brenner Koloman, mint visszalépett jelölt. Csakhogy még a jelöltállítás el sem kezdődött, még csak bejelentgették az emberek, hogy majd szeretnének indulni. Ennyiből saját magamat is odaírhatnám, hogy jelölöm magam, ja bocs mégse, és máris visszalépett jelölt vagyok? Amúgy akik nem léptek vissza, azoknak is kicsit korai odaírni a nevét, hiszen ők sem jelöltek még... Nyilván Karácsony, Grundtner, Szentkirályi és Vitézy valóban lesz jelölt, de az a két ismeretlen másik? De ha meg kitörölnénk azt a kettőt, akkor felmerülne a kérdés, hogy mégis mi alapján? Mert valószínű? Ha meg senkit sem írunk oda addig, amíg nem hivatalosan jelölt, akkor meg úgy érződik, hogy le vagyunk maradva. Erre esetleg az lenne a megoldás, hogy egyelőre bent lesz mindenki, és ha majd lezárul a jelöltállítás, és azok az ismeretlen valakik mégsem tudták jelöltetni magukat, akkor töröljük őket. De Brenner esetén szerintem már most törölhetnénk az ő nevét, hiszen ő nem is volt soha jelölt. Zerind üzenőlap 2024. április 19., 15:56 (CEST)
Köszönöm a felvetést. Röviden: Bejelentette, hogy indul, "jelölt-jelölt" lett. Aztán bejelentette, hogy mégsem. Tehát igen, visszalépett a jelölt-jelöltségtől. :) A táblázat utolsó két sorában szereplőknek pedig HA nem sikerül leadniuk a kellő érvényes ajánlást, átkerülhetnek az alsó táblázatba, mint "kiesett" jelöltek. Ez szerintem korrektebb megoldás, mint egyszerűen kitörölni. – Exxaghost vita 2024. április 20., 09:59 (CEST)
thread_title:  Visszalépett-e Brenner Koloman?
Vita:Emil Grigorjevics Gilelsz

message: Az olvasók félretájékoztatása ukrán származásúnak beállítani Emil Gilelszt. 
Egyrészt nem az ukrajnai(!) Odesszában született, hanem az Orosz Birodalom Ogyessza nevű (orosz + zsidó etnikumú) városában. 
Másrészt litván zsidók gyermekeként nem lehetett ukrán... Rome 1921 vita 2023. december 25., 02:01 (CET)
thread_title:  Ukrán származás
Vita:Forge of Empires

message: "tartalmat." helyett "tartalmaz." Big4billy vita 2023. december 25., 12:26 (CET)
replies: text: @Big4billy köszi, javítva Xia  Üzenő  2023. december 25., 13:58 (CET)
thread_title:  Betűelütés jelzése
Vita:Portugál (film)

message: „A film rövid cselekménye” szakasz engedély nélkül szó szerint másolt szöveg volt, ezért töröltem. A törölt szöveg forrása: https://cspv.hu/cspv_film/_info.html?film_id=00248. – Vadaro vita 2023. december 26., 11:35 (CET)
thread_title:  Másolmány
Vita:Haraszti Mészáros Erzsébet

message: Kíváncsi lennék, melyik félmondat az, ami sérti a szerzői jogot... mert egyszerűbb azt átfogalmazni, mint írni egy újat. Haraszti Gyula vita 2023. december 26., 18:51 (CET)
thread_title:  Szerzői jog
Vita:Daubner cukrászda

message: @Voxfax egy korábbi szerkesztésében megváltoztatta az ifj. Daubner Béla hivatkozott bemutatkozásában szereplő alábbi mondatot: Apám cukrász volt, de 1946 után nyolc és fél évet ült börtönben politikai okokból, majd a Kádár rendszer alatt még két és fél évet. A szócikk jelenlegi változatába bekerült a kreált szó, míg a politikai okokból kifejezés idézőjelet kapott, azt sugallva, hogy id. Daubner Bélát koholt vádak alapján ítélték el. Nem vagyok történész, ilyen érzékeny dolgokhoz pedig nem szívesen nyúlok, azonban id. Daubner Béla nyilaskeresztes múltjáról viszonylag sok forrás áll rendelkezésre, a teljesség igénye nélkül (az alábbi írásokban szereplő ifj. Daubner Béla feltehetően a szóban forgó id. Daubner Béla):
* Orosházi Friss Újság, 1938. december 13., 1. o. 
* Orosházi Friss Újság, 1939. január 18., 1. o. 
* Népszabadság, 1960. augusztus 12., 8. o. 
Az idézett újságcikkek vélhetőleg nem elfogulatlanok, de Forman István doktori értekezésében  is többször szerepel id. Daubner Béla, mint a Nyilaskeresztes Párt pénzelője, a Jud Süß című antiszemita propagandafilm vetítője, továbbá mozijukban és cukrászdájukban kihelyezésre került a hírhedt Kutyát és zsidót nem szolgálunk ki! tábla. Emiatt örülnék, ha a szócikkben megváltoztatott szakaszra ránézne néhány tapasztaltabb szerkesztő. Drkazmer  No mesélj... 2023. december 26., 19:05 (CET)
replies: text: Egyszerűbben hozzáférhető hivatkozások nincsenek? Voxfax vita 2023. december 27., 02:07 (CET)
replies: text: :A doktori értekezés minden további nélkül letölthető és kereshető, ha nincs Arcanum hozzáférésed. Drkazmer  No mesélj... 2023. december 27., 16:12 (CET)
replies: text: ::Köszönöm. Voxfax vita 2023. december 30., 11:47 (CET)
thread_title:  Id. Daubner Béla nyilas múltja